open-index/open-wikipedia-markdown huggingface dataset:
Towerghwarrie

Die **Towerghwarrie** (*Euclea divinorum*) is 'n klein meerstammige struik of boom wat in bosveld groei, gewoonlik op plekke wat seisoenaal versuip en waar dit in stande groei. In Suid-Afrika kom die boom in KwaZulu-Natal, Limpopo en Mpumalanga voor. Dit is ook inheems aan Angola, Botswana, Burundi, Demokratiese Republiek die Kongo, Djiboeti, Eswatini, Ethiopië, Kenia, Malawi, Mosambiek, Namibië, Rwanda, Sokotra, Somalië, Soedan, Tanzanië,  Uganda, Zambië en Zimbabwe.

## Galery 

Euclea divinorum, blomme, Manie van der Schijff BT, a.jpg|Blomme van die towerghwarrie in die Manie van der Schijff Botaniese Tuin, Pretoria
Grey Go-Away-Bird (Crinifer concolor) feeding on Magic Gwarrie (Euclea divinorum) fruits ... (53641616432).jpg|'n Kwêvoël (Corythaixoides concolor) vreet aan vrugte van 'n towerghwarrie in die suidelike Krugerwildtuin

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
* *Watter Boom is dit?* Eugene Moll 2013
Voorskoot

duimnael|links|'n Grofsmid met sy voorskoot.

'n **Voorskoot** (meervoud: *voorskote*) is 'n stuk doek of leer wat voor die liggaam gehang word om klere te beskerm en skoon te hou. Kokke dra byvoorbeeld voorskote in die kombuis en 'n smid sal 'n leervoorskoot in sy smidswinkel dra. Tydens 'n braai sal die braaier ook soms 'n voorskoot omhang om sy klere teen die kole en vet te beskerm.

duimnael|Dames met voorskote werskaf in die kombuis.

'n Voorskoot bestaan uit 'n groot beskermende area wat voor die persoon se liggaam hang. Dit beskik ook oor 'n lus wat om die persoon se kop pas en twee linte wat met 'n strik agter die rug vasgeknoop word om dit in plek te hou.

Afhangende van die gebruik moet die voorskoot die nodige beskerming bied, maar ook maklik wees om skoon te maak. Professionele kokke dra gewoonlik spierwit voorskote, maar moderne voorskote kom in 'n verskeidenheid van kleure en ontwerpe. Dis raadsaam om 'n kleur te kies wat nie so vinnig vuil wys nie.

## Jameson hys 'n voorskoot 
Op 29 Desember 1895 het Jameson die Transvaalse Republiek sonder provokasie vanuit Betsjoeanaland (Botswana) ingeval en na Johannesburg opgeruk. Hy is egter gou verslaan en tot oorgawe gedwing. Hulle moes noodgedwonge 'n voorskoot hys wat hulle by 'n bruin vrou geleen het. Dié vrou het die volgende dag by genl. Joubert gekla dat die Engelse haar voorskote, lakens en handdoeke sonder vergoeding afgeneem het. Joubert het haar 'n halfkroon gegee en die burgers het 'n verdere 10 sjielings gekollekteer om haar te vergoed.

## Verwysings 
## Eksterne skakels
Bloubos

Die **bloubos** (*Diospyros lycioides*) is 'n algemene en wydverspreide blomplant-spesie in die ebbehout-familie. Dit is inheems aan Afrika suidwaarts van die ewenaar. Dit is soms 'n klein boom maar kom eerder as 'n geronde, hoë struik voor. Die boom se FSA-nommer is 605.

## Verspreiding en habitat
180px|duimnael|links|Versonke bearing aan die blaarbosye (onder opgehewe) is kenmerkend van *D. lycioides* subsp. *guerkei*
Die spesie is inheems in Angola, Botswana, Demokratiese Republiek die Kongo, Eswatini, Lesotho, Malawi, Mosambiek, Namibië, Zambië en Zimbabwe.

Dit kom in die bosveld dwarsdeur 'n groot gedeelte van Suider-Afrika voor, maar is afwesig in die sentrale gedeelte van die Kalahari en Mosambiek asook van woestyn en fynbosplantegroei.

## Beskrywing
Die blare is 15 – 17&nbsp;mm lank en is dig eindstandig gebondel. Die blaarskyf is die breedste in die derde naaste aan die blaarpunt. Die blare is dofgroen met 'n geronde punt en 'n spitslopende basis. Die vrugte is byna bolvormig met vyf blywende kelklobbe wat sterk na agter buig. Identifikasie van die boom kan moeilik wees aangesien daar 'n paar soortgelyke bloubos- en sterappel-spesies is.

## Subspesies 
Die spesie het vier subspesies:
* *Diospyros lycioides* subsp. *guerkei* (Kuntze) De Winter
* *Diospyros lycioides* subsp. *lycioides*
* *Diospyros lycioides* subsp. *nitens* (Harv. ex Hiern) De Winter
* *Diospyros lycioides* subsp. *sericea* (Bernh.) De Winter

## Fotogalery

Diospyros lycioides subsp guerkei, habitus, Moreletakloof NR, b.jpg|'n Groot vrugtedraende bloubos in Moreletakloof
Diospyros lycioides subsp guerkei, rooi vrugte, Moreletakloof NR, a.jpg|Die soet, eetbare vrugte word laatsomer gedra
Diospyros lycioides subsp guerkei, oranje vrugte, Moreletakloof NR, f.jpg|Die bolvormige vrugte van naderby

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
Stef Kruger

**Stef Kruger** is 'n Afrikaanse liedjieskrywer, musikant en abstrakte skilder. Hy het al meer as 400 liedjies geskryf, waarvan verskeie treffers is. Van sy bekende liedjies sluit in *Pennies op die spoor*, *Grassade in die wind* en *Tussen jou en my*. Kunstenaars soos Dozi, Bobby van Jaarsveld en Jannie Moolman het al van sy liedjies opgeneem.

Kruger was vir 25 jaar lank verbonde aan die Suid-Afrikaanse Polisiediens se vermaaklikheidseenheid waar hy tromme gespeel het, maar het ook sy musiekeksamen met die dwarsfluit afgelê. 

Hy het verskeie pryse vir sy werk ontvang, waaronder *Vonk Musiek* se toekenning as beste liedjieskrywer van die jaar asook *Die Orde van die Goue Pen*, 'n toekenning vir buitengewone bydrae tot die bevordering van Afrikaans in 2012. Verskeie van sy liedjies is ook in die nuwe FAK-sangbundel opgeneem.

## Diskografie 
* Pelgrimsreisiger, 2004
* Grootverlang, 2007
* Skilder jou liefde, 2011
* Hiervandaan, 2013

## Sien ook 
* Afrikaanse musiek
* Suid-Afrikaanse Musikante

## Verwysings 
## Eksterne skakels 
* 
*
Stuur groete aan Mannetjies Roux (rolprent)

***Stuur groete aan Mannetjies Roux*** is 'n Afrikaanse rolprent oor ’n tienermeisie wat haar oom en tante besoek op hul Karooplaas tydens ’n skoolvakansie. Dan begin ’n ontdekkingsreis: sy moet uitvind wie sy werklik is en waar sy vandaan kom. Drie besoekers in een week verander haar lewe onherroeplik en haar oom se obsessie met die drie van Mannetjies Roux word ook helaas verklaar.

Die rolprent het niks met Mannetjies Roux se lewe te doen nie maar die drie wat hy in 1962 in Bloemfontein teen die Britse Leeus gedruk het staan sentraal in die verhaal.

## Hoofrolspelers 
* Ian Roberts as oom Frans
* Anna-Mart van der Merwe as tante Koba
* Lizelle de Klerk as Engela
* Elton Landrew as Toemaar 
* Steffie le Roux as Anna 
* Wilhelm van der Walt as Anton 
* Ilse Oppelt as Katie 
* Laurika Rauch as Engela (volwassene)

## Verwysings 
## Sien ook 
* Lys van Afrikaanse rolprente

## Eksterne skakels 
* 
* 

### Resensies 
* 
* 
*
Hashim Amla

**Hashim Amla OIS** (gebore 31 Maart 1983 in Durban) is 'n voormalige Suid-Afrikaanse krieketspeler en kaptein van die Suid-Afrikaanse nasionale krieketspan, die Proteas. Hy het in al drie vorms van die spel gespeel, maar veral op toetse en Internasionale eendagwedstryde gekonsentreer. Hy was die eerste speler van Indiese afkoms om vir Suid-Afrika toetskrieket te speel. Hy het onder meer tydens die krieketwêreldbekertoernooie in 2011, 2015 en 2019, die T20I-wêreldbekertoernooie in 2012, 2014 en 2016, asook die Kampioenetrofeë in 2009, 2013 en 2017 vir Suid-Afrika gespeel. Op 8 Augustus 2019 het Hashim Amla sy uittrede uit internasionale krieket aangekondig. Op 18 Januarie 2023 het hy sy uittrede uit alle krieket aangekondig. Hashim Amla is in Junie 2025 in die IKR se Heldesaal opgeneem.

Amla is 'n regterhandse top-orde kolwer en glipveldwerker en is veral bekend vir die gemak waarmee hy houe naby sy lyf met sy gewrigte uitvoer. Hy het met die kolf vir Suid-Afrika in toetse en in heelwat beperkte boulbeurte die kolfbeurt geopen. Hy was in 2013 die Internasionale Krieketraad se topkolwer in toetskrieket en kitskrieket (eendagwedstryde). In sy 57ste beurt van sy eendaagse loopbaan het Amla die vinnigste kolwer geword om 3&nbsp;000 EDI-lopies te bereik, hy het 12 beurte minder benodig as Viv Richards, en op 8 Desember 2013 is hy die vinnigste kolwer om 4&nbsp;000 EDI lopies met 8 beurte minder as Sir Viv s'n. In sy 57ste wedstryd word Amla die vinnigste krieketspeler om 10 honderdtalle te bereik in eendagwedstryde. Hashim Amla word in 2013 die eerste kolwer sedert Ricky Ponting om bo-aan die toets- én eendaagse ranglys op dieselfde tyd te wees in die jongste IKR-tabel. Hy is aangewys as een van die Wisden krieketspelers van die jaar in 2013.

## Toetsloopbaan 
Amla maak sy debuut vir die Proteas op 28 November 2004 teen Indië. Amla is die enigste Suid-Afrikaner wat ooit 'n driehondertal in 'n toetswedstryd kon behaal, met 311 nie uit nie teen Engeland in 2012.

Hy was van Junie 2014 tot 6 Januarie 2016 die toetskaptein van die Proteas, maar het later bedank om eerder op sy persoonlike spel te konsentreer.

## Verwysings 
## Eksterne skakels 
*  Hashim Amla by ESPNcricinfo
*  Hashim Amla by Cricket Archive
Pećinci

**Pećinci** is 'n dorpie en munisipaliteit in Serwië. Pećinci is in die distrik Srem van die provinsie Vojvodina geleë. Volgens die 2002-sensus woon daar 21&nbsp;506 mense. Dit het 'n oppervlakte van 489&nbsp;km² en die bevolkingsdigtheid is 44 inwoners per km².

## Eksterne skakels 
* www.pecinci.org
Vernon Philander

**Vernon Darryl Philander** (gebore 24 Junie 1985 in Bellville, Kaapstad) is 'n uitgetrede Suid-Afrikaanse krieketspeler. Hy is 'n regterarm-bouler en veelsydige speler, en het voorheen sy land op senior en onder-19 vlak verteenwoordig. Hy speel vir die Kaapse Kobras in plaaslike Suid-Afrikaanse krieket.

Philander maak sy EDI-debuut op sy 22ste verjaarsdag, teen Ierland in Belfast. Hy neem 4 paaltjies vir slegs 12 lopies, wat die wedstryd vir die Proteas beklink het. Hy het onder meer tydens die T20I-wêreldbeker 2007 en Krieketwêreldbeker 2015 vir Suid-Afrika gespeel.

Hy is as die tweede beste bouler en derde beste veelsydige speler in die wêreld gereken deur die IKR (gedurende Mei 2013). Die beste bouler op daardie stadium was Dale Steyn en die beste veelsydige speler Jacques Kallis, beide Suid-Afrikaners.

Philander het Engelse graafskapskrieket gespeel, eers vir Middlesex in April en Mei 2008, Somerset in April en Mei 2012, en laastens vir Kent in Julie 2013. Hy het sy uittrede uit internasionale krieket aangekondig in Januarie 2020.

## Toetskrieket 
Op 20 Desember 2013 neem Philander sy 100ste toetspaaltjie in die eerste toets teen Indië in Johannesburg. Vir sy persoonlike rekord bereik hy die 100-paaltjiemerk in slegs 19 toetswedstryde, die sewende vinnigste bouler ooit. Vroeër dieselfde dag het hy 'n ankerbeurt van 59 lopies (van 86 balle) met die kolf aangeteken, wat bewys het dat hy 'n puik veelsydige speler vir die Proteas was.

## Rekords 
### Vyf paaltjies per toetsbeurt 
## Beste vertonings van sy loopbaan 
*soos op 25 Desember 2013*

## Verwysings 
## Eksterne skakels 
* Vernon Philander by CricketArchive
* Vernon Philander by Cricinfo
Faf du Plessis

**Francois du Plessis** (gebore 13 Julie 1984 in Pretoria, Transvaal) is 'n Suid-Afrikaanse krieketspeler wat op internasionale vlak vir die Suid-Afrikaanse nasionale krieketspan, die Proteas, speel en die vorige kaptein van die span in al drie vorme van die spel was. Hy is 'n regshandige middelkolwer wat ook deeltyds draaiballe boul. Du Plessis het plaaslike krieket vir Noordelikes en die Titans gespeel, sowel as wedstryde vir Lancashire, die Chennai Super Kings en die Melbourne Renegades. Hy maak sy toetsbuiging in November 2012 en word slegs die vierde Suid-Afrikaner wat 'n toetshonderdtal tydens sy debuutwedstryd aanteken. Du Plessis was ook T20I-kaptein van die Proteas sedert die Twintig20-reeks teen Nieu-Seeland in Februarie 2013. Hy het onder meer tydens die krieketwêreldbekertoernooie in 2011, 2015 en 2019, die Kampioenetrofeë in 2013 en 2017, asook die T20I-wêreldbekertoernooie in 2012, 2014 en 2016 vir Suid-Afrika gespeel.

Hy is in 2019 as Suid-Afrika se krieketspeler van die jaar en eendagkrieketspeler van die jaar aangewys. Op 17 Februarie 2021 het Faf du Plessis sy uittrede uit toetskrieket aangekondig.

## Uitbeelding 
Du Plessis matrikuleer by die Afrikaanse Hoër Seunskool, 'n openbare skool in Pretoria, Gauteng, Suid-Afrika. Hy het saam met mede-Titanskrieketspelers AB de Villiers, Heino Kuhn en Jacques Rudolph skoolgegaan. Hy is ook 'n gegradueerde van die Universiteit van Pretoria.

## Verwysings 
## Eksterne skakels 
*  Faf du Plessis by ESPNcricinfo
*  Faf du Plessis by CricketArchive
Sterretjierysbos

Die **sterretjierysbos** (*Cliffortia nitidula*) is 'n klein boom wat op bergagtige plekke voorkom en kan tot 6&nbsp;m hoog word. Dit groei op klipperige plekke, in rivierhabitatte en aan woudrande vanaf die Wes-Kaap, via Lesotho en Eswatini tot by die Chimanimaniberge in Zimbabwe. Die spesie kom ook voor in Angola, Burundi, Kenia, Malawi, Rwanda, Tanzanië, Uganda en Zambië.

## Subspesies 
Die plant het drie subspesies:
* *Cliffortia nitidula var. angolensis* (Weinm.) Brenan
* *Cliffortia nitidula subsp. nitidula*
* *Cliffortia nitidula subsp. pilosa* Weim.

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakels
Rooistinkhout

Die **Rooistinkhout** (*Prunus africana*) is 'n woudboom wat deel van die Rosaceae familie is. Die boom kan tot 20 m hoog word. Die bas het na bewering medisinale eienskappe terwyl die volwasse bome se bas swart is met 'n blokkiespatroon. Die blare het getande, golwende blaarrande, kenmerkende bearing en 'n glasende bokant.

## Verspreiding 
Die spesie is inheems aan Angola, Burundi, Comore-eilande, Demokratiese Republiek die Kongo, Eswatini, Ethiopië, Ghana, Golf of Guinee-eilande, Kameroen, Kenia, Lesotho, Madagaskar, Malawi, Mosambiek, Rwanda, Suid-Afrika, Tanzanië, Uganda, Zambië en Zimbabwe.

## Fotogalery 

Prunus africana nectaries.jpg|Nektaar-agtige afskeiding
Prunus africana MS 3588.jpg|Boomstam met beskadigde bas
Red stinkwood - US Botanic Gardens - Stierch.jpg|'n Jong rooistinkhout

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* [Plants of the World Online(https://af.wikipedia.org/wiki/Plants_of_the_World_Online)]
* *Watter Boom is dit?* Eugene Moll 2013 

## Eksterne skakels 
* 
*
Imran Tahir

**Imran Tahir** (* 27 Maart 1979 in Lahore, Pakistan) is 'n voormalige Suid-Afrikaanse krieketspeler. Tahir het vir die Proteas in T20I, asook die KZN Dolfyne in Suid-Afrika, en vir die Chennai Super Kings in die Indiese Premierliga gespeel. Hy het onder meer tydens die krieketwêreldbekertoernooie in 2011, 2015 en 2019, die T20I-wêreldbekertoernooie in 2014 en 2016, asook die Kampioenetrofee 2017 vir Suid-Afrika gespeel.

Op 15 Junie 2016 was Tahir die eerste Suid-Afrikaanse bouler om sewe paaltjies in 'n EDI in te oes, en die vinnigste Suid-Afrikaner om 100 EDI paaltjies te neem (in 58 wedstryde).

Op 17 Februarie 2017 was Tahir die Suid-Afrikaner wat die vinnigste 50 T20I paaltjies behaal het.

In Maart 2019 het Tahir sy uittrede uit EDI-krieket ná die Krieketwêreldbeker 2019 aangekondig.

## Persoonlike lewe 
Imran Tahir is in Lahore in Pakistan gebore, en het sy krieket daar leer speel. Hy het op die ouderdom van 16 begin werk om sy familie te onderhou.

## Verwysings 
## Eksterne skakels 
*  Imran Tahir by CricketArchive
*  Imran Tahir by Cricinfo
*  'n Nuwe land vir Imran Tahir Cricinfo, 28 November 2010.
Persbesem

Die **persbesem** (*Polygala virgata*) is 'n boom wat in 'n verskeidenheid habitatte groei: woudrande, op dagsome en in sanderige kusstreke.

Die boom se FSA-nommer is 302.2. Die boom staan ook bekend as die *bloukappie*.

## Beskrywing 
Die boom dra donkerpers blomme op eindstandige are. 

## Subspesies 
Die spesie het drie subspesies:
* *Polygala virgata var. decora* (Sond.) Harv.
* *Polygala virgata var. speciosa* (Sims) Harv.
* *Polygala virgata var. virgata*

## Verspreiding 
In Suid-Afrika kom hulle vanaf Kaapstad voor, deur KwaZulu-Natal tot in Mpumalanga voor. In die res van Afrika is die boom inheems in die Demokratiese Republiek die Kongo, Eswatini, Lesotho, Malawi, Mosambiek, Namibië, Tanzanië, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World
* REDLIST Sanbi
Wayne Parnell

**Wayne Parnell** (* 30 Julie 1989 in Port Elizabeth, Oos-Kaap) is 'n Suid-Afrikaanse krieketspeler wat toetse, Internasionale eendagwedstryde en Twintig20-wedstryde vir die Proteas speel. Hy het onder meer tydens die krieketwêreldbekertoernooie in 2011 en 2015, die Kampioenetrofeë in 2009 en 2017, asook die T20I-wêreldbekertoernooie in 2009, 2012, 2014 en 2022 vir Suid-Afrika gespeel.

Tuis speel hy vir die Warriors (die ou Oostelike Provinsie) en hy het ook graafskapskrieket vir Kent gespeel. In 2010 is Parnell deur die Delhi Daredevils gekontrakteer vir die 2010 Indiese Premier League, maar in 2011 speel hy vir die Pune Warriors. Tydens die IPL 2014 veiling is hy deur die Delhi Daredevils gekoop vir INR 1 miljoen.

## Internasionale loopbaan 
[duimnael|links|Wayne Parnell oefen by [Adelaide-ovaal in 2009]]
Parnell is gekies as kaptein van die Suid-Afrikaanse span vir die 2008 o.19 Wêreldbeker-toernooi en het ook vir die span gespeel in die 2006 O/19 Krieketwêreldbeker. Hy voltooi die 2008-toernooi as die voorste paaltjienemer met 18 paaltjies teen 8.38. In die kwarteindstryd teen Bangladesj neem hy 6/8 sowel as die hoogste kolftelling van 57.

Parnell is vir die eendag- en T20-spanne gekies vir Suid-Afrika se toer na Australië in 2008-09  en het sy internasionale debuut in die tweede Twintig20 Internasionaal in Brisbane op 13 Januarie 2009 gemaak. Hy was duur met die bal en laat val 'n belangrike vangskoot, maar daar is later uitgevind dat dit moontlik as gevolg van 'n groen laserligstraal in sy oë deur 'n lid van die toeskouers was.

Parnell word ingesluit in Suid-Afrika se span vir die derde en laaste toets teen Australië in Kaapstad  en hoewel hy nie gespeel is nie, word hy weer ingesluit vir die twintig20- en eendagreeks wat gevolg het. Hy deel die nuwe bal met mede-snelbouler Dale Steyn en speel 'n sleutelrol in Suid-Afrika se sewe paaltjie-oorwinning in die tweede eendagwedstryd in Centurion deur vier vir slegs 25 te neem.

In Mei 2009 is Parnell weer vir die Proteas gekies in die IKR Wêreldbeker Twintig20 in Engeland. Hy speel 'n uitstekende toernooi, met nege paaltjies teen 13.22 en 'n ekonomie van minder as ses. Teen die gasheer behaal hy syfers van 3/14, wat 'n openingsrits van 2-0-2-1 insluit. In die volgende wedstryd teen Wes-Indië word hy as Speler-van-die-wedstryd aangewys nadat hy 4/13 met die bal geneem het. Sy vertoning besorg hom 'n plek in die Wêreldbekerspan van die toernooi. Parnell ontvang die goue bal as die grootste paaltjienemer in die 2009-IKR Kampioenetrofee met 11 paaltjies.

In 2013 beleef Parnell weer soos in 2012 'n ongelukkige seisoen. Hy word deur Jos Buttler vir 32 in een boulbeurt gemoker tydens 'n Twintig20-wedstryd tussen Suid-Afrika en Engeland.

## Verwysings 
## Eksterne skakels 
*  Wayne Parnell by Cricinfo
*  Wayne Parnell by CricketArchive
Gouewattel

Die **gouewattel** (*Acacia pycnantha*) is 'n boom en indringerplant wat in Suid-Afrika genaturaliseer geraak het vanaf Australië en dit is ook die nasionale blom van dié land.

## Fotogalery 

Wattle Tree.jpg|'n Gouewattel in Queensland, Australië
Acacia pycnantha seedling growing in the Willans Hill Reserve.jpg|Jong boompie
Golden wattle up close.jpg|Blomme
Golden wattle Acacia pycnantha (8209191831).jpg|Peule
Acpy3 001 lhp.jpg|Sade

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* QUEST: Science for South Africa. Volume 9. Number 3. ISSN 1729-830X
* Plants of the World Online

## Eksterne skakels 
*
Asterids

**Asterids** is 'n naam wat in die APG II-stelsel (2003) ingevoer is om 'n klade van blomdraende plante ('n monofiletiese groep) te beskryf. Dit is een van die twee hoofgroepe van eudicots. Die ander hoofgroep is die rosids.

## Taksonomie 
* klade **asterids** (in die 23ste uitgawe van die *Heukels*: "Asteride"):
*:: orde *Cornales*
*:: orde *Ericales*
*: klade **euasterids I** (in die 23ste uitgawe van die *Heukels*: "Lamiide")
*:::: familie *Boraginaceae*
*:::: familie *Icacinaceae*
*:::: familie *Oncothecaceae*
*:::: familie *Vahliaceae*
*::: orde *Garryales*
*::: orde *Solanales*
*::: orde *Gentianales*
*::: orde *Lamiales*
*: klade **euasterids II** (in die 23ste uitgawe van die *Heukels*: "Campanulide")
*:::: familie *Bruniaceae*
*:::: familie *Columelliaceae*
*::::: [+ familie *Desfontainiaceae* ]
*:::: familie *Eremosynaceae*
*:::: familie *Escalloniaceae*
*:::: familie *Paracryphiaceae*
*:::: familie *Polyosmaceae*
*:::: familie *Sphenostemonaceae*
*:::: familie *Tribelaceae*
*::: orde *Aquifoliales*
*::: orde *Apiales*
*::: orde *Dipsacales*
*::: orde *Asterales*
Lesiëm

**Lesiëm** is 'n Duitse musiekprojek wat in 1999 deur die vervaardigers Sven Meisel en Alex Wende begin is. Die projek se musiek kombineer verskillende elemente van rock-, pop-, elektroniese musiek, Nuwe Era en Ambient-klanke asook Gregoriaanse gesange en ander koormusiek en val dus onder dieselfde musiekgenre soos Michael Cretu se projek *Enigma*, Eric Levi se *Era*, Frank Peterson se *Gregorian* en die Noorse kunstenaar Amethystium.

Lesiëm se debuutalbum *Mystic, Spirit, Voices* is in 2000 in Europa vrygestel. Twee jaar later het die album ook op die Amerikaanse mark verskyn waar dit nommer 7 op die trefferlys *U.S. Billboard Charts* bereik het. 'n Tweede langspeler is in 2001 as *Chapter 2* in Europa en in 2003 as *Illumination* in die Verenigde State vrygestel.

Tussen Maart en Julie 2002 het die twee musikante hul derde musikale werk, die pop-opera *Times*, opgeneem wat as derde album vrygestel is. In die Verenigde State is hierdie langspeler in 2004 as *Auracle* vrygestel. Die enkelsnit *Caritas* met Maggie Reilly en die koor van die *Deutsche Oper Berlin* is in Desember 2002 in Jose Carreras se televisieprogram *Carreras Gala* bekendgestel.

## Diskografie 
### Langspelers 
* *Mystic, Spirit, Voices*, Monopol Records, 31 Januarie 2000 (VSA: *Mystic. Spirit. Voices*, Intentcity Records, 2002)
* *Chapter 2*, Monopol Records, Koch Records, 12 April 2001 (VSA: *Illumination*, Intentcity Records, 2003)
* *Times*, Monopol Records, Epic Records/Sony BMG, 4 April 2003 (VSA: *Auracle*, Intentcity Records, 28 April 2006)

### Enkelsnitte 
* *Fundamentum*, Monopol Records, 10 Januarie 2000
* *Indalo*, Monopol Records, 5 Junie 2000
* *Africa*, Monopol Records, 21 Maart 2000
* *Caritas*, Epic Records/Sony BMG, 16 Desember 2002

### Oudioboeke 
* *Der steinige Weg*, Monopol Records, 21 Oktober 2005

## Eksterne skakels 
;Media
* YouTube: *Occultum*
* YouTube: *Fundamentum*
Gewone hardeblaar

Die **gewone hardeblaar** (*Phylica paniculata*) is 'n klein boom wat normaalweg struikagtig is en kan tot 4&nbsp;m hoog word. Hulle groei op klipperige berghellings vanaf die Wes-Kaap tot by die Lebomboberge, die Soutpansberg, Eswatini en ook in die Chimanimaniberge in Zimbabwe. Die blare is klein, donker tot olyfgroen met 'n wit wollerige onderkant en styf ingerolde blaarrande. Die blomme is klein en wollerig.

Die boom se FSA-nommer is 453.2.

## Taksonomie 
*Phylica paniculata* is deur Carl Ludwig Willdenow beskryf en is in die jaar 1798 in *Sp. Pl. 1: 1112* gepubliseer.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Lonwabo Tsotsobe

**Lonwabo Tsotsobe** (* 7 Maart 1984 in Port Elizabeth, Oos-Kaap) is 'n voormalige Suid-Afrikaanse krieketspeler. Hy het onder meer tydens die Krieketwêreldbeker 2011, die Kampioenetrofeë in 2009 en 2013, asook die T20I-wêreldbekertoernooie in 2012 en 2014 vir Suid-Afrika gespeel.

## Eksterne skakels 
*  Lonwabo Tsotsobe by Cricinfo
*  Lonwabo Tsotsobe by CricketArchive
Duiker

duimnael|'n Gewone duiker in Knysna.

**Duiker** kan na een van die volgende verwys:

* Blouduiker (of bloubokkie), een van die kleinste van die antiloopsoorte.
* Gewone duiker, klein wildsbokkie wat in Afrika suid van die Sahara aangetref word.
* Rooiduiker, klein wildsbokkie wat in Sentraal- en Suider-Afrika voorkom.
* 'n Persoon of iets wat duik ('n duik-aksie uitvoer).

## Sien ook 
* Duikereiland, eiland suid van Houtbaai naby Kaapstad in Suid-Afrika.
* Duikerbessie, klein bladwisselende boom wat in die Oos-Kaap en KwaZulu-Natal voorkom.

## Eksterne skakels 
*
Namakwavy

Die **Namakwavy** (*Ficus cordata*) is 'n boom en is beperk tot dor habitatte in die weste van Suid-Afrika. Die boom is dikwels die grootste en opvallendste boom in die landskap. Die boom se FSA-nommer is 51.

Die spesie is ook inheems in Angola, Botswana, Cabinda, Kameroen, Katar, Namibië, Oman en die Verenigde Arabiese Emirate.

## Galery 

Ficus cordata IMG 8504.JPG|Die loof van naderby
Ficus cordata - Habitus.jpg
Ficus cordata - Leaves.jpg
Ficus cordata cordata 95732287.jpg
Ficus cordata subsp. salicifolia (Ficus salicifolia) bonsai - Krohn Conservatory - DSC03588.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Afrikamoerbei

Die **Afrikamoerbei** (*Afromorus mesozygia*) is 'n boom en is in Suid-Afrika beperk tot die kuswoud noord van St. Lucia. Die blare is kenmerkend maar die blomme en vrugte is onopvallend.

Die boom se FSA-nommer is 44.

## Verspreiding 
Die boom in inheems aan Angola, Cabinda, Demokratiese Republiek die Kongo, Ethiopië, Ghana, Guinee, Guinee-Bissau, Ivoorkus, Kameroen, Kenia, Liberië, Malawi, Mosambiek, Nigerië, Republiek die Kongo, Senegal, Sentraal-Afrikaanse Republiek, Sierra Leone, Soedan, Suid-Afrika, Suid-Soedan, Tanzanië, Togo, Uganda en Zambië.

## Verwysings 
## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* Plants of the World Online
Galekaland

**Galekaland** (ook bekend as **Gcalekaland**) is 'n historiese naam vir die gebied in die Oos-Kaap begrens deur die Groot-Keirivier in die suide, die Mbasherivier (M'basherivier) in die noorde en die see in die ooste. 'n Denkbeeldige lyn net oos van die  N2-nasionale pad deur Butterworth en Dutywa en ewewydig aan die see vorm die grens met Fingoland. Centane (Kentani) en Willowvale is die enigste beduidende dorpe in die gebied. Inheemse woude word beskerm in die Dwesa Natuurreservaat. Aan die Wildekus is die vakansie-oorde Keimond, Qholorhamond, Mazeppabaai en Qhorhamond.
Die Galekastam is in die middel van die 18de eeu gevorm en het in die omgewing van die huidige Komga gewooon. Opperhoofde Hintsa en Kreli (Sarili) se name het in die geskiedenis bekend gebly. Hintsa het in die oorlog van 1835 by die Nqabarharivier naby Willowvale gesneuwel. Kreli se mag is gebreek deur die Nasionale Selfmoord van Xhosas in 1857.  Goewerneur sir George Grey se ekspedisie teen Kreli het tot gevolg dat sy stam tot oor die Mbhasherivier vlug. 'n Plan van 1846 om  Galekaland vir blanke boere oop te stel, is laat vaar en goew. sir Philip Wodehouse het die Gaika toegelaat om terug te keer na die area rondom Centane en Willowvale, omdat die ander dele  van hul ou gebied reeds in 1865 aan die Fingo toegeken is.   Na die Negende Grensoorlog is die distrikte Centane en Willowvale  saam met die distrikte Dutywa, Butterworth, Nqamakwe en Tsomo tot Britse gebied geproklameer onder die naam Transkei.  Lojale Gaika wat nie aan die rebellie deelgeneem het, het grond in die Centane-distrik ontvang. 
Galekaland is op 26 Augusutus 1885 formeel by die Kaapkolonie ingelyf.

## Bibliografie 
* Bergh, J.S.: Stamme en ryke. Kaapstad: Nelson, 1984. 
* Raper, P.E.: Streekname in Suid-Afrika en Suidwes. Kaapstad: Tafelberg vir die RGN, 1972 (Naamkundereeks nr. 1)
* Standard Encyclopaedia of Southern Africa, deel 5. Kaapstad: Nasou, 1972. 
* Theal, G. McC.: History of South Africa 1873 tot 1874. Events in the Cape Colony from 1873 to 1874. Deel 10. Kaapstad: Struik, 1964.

## Sien ook 
* Lys van streeksname in Suid-Afrika
* Tembuland
Coreca

**Coreca** (Italiaans: [koreka], ) (**Coraca** of **Corica** in die argaïese plaaslike dialek) is 'n *frazione* (administratiewe afdeling) van die munisipaliteit Amantea in die provinsie Cosenza in Kalabrië, Italië. Dit is naby die grens met Campora San Giovanni geleë.

## Geografie 
### Grense en grondgebied 
Die suidelike Tirreense See lê wes van Coreca en die stad Amantea in die suide, waar die grens begin by Campora San Giovanni. Die gebied bestaan ​​hoofsaaklik uit 'n rotsagtige voorstad, en die middestad lê in die vlakte. Dit sluit ook 'n heuwelagtige gebied en wye strande in. Die klimaat is sag.

## Ekonomie 
Die grootste bron van inkomste in Coreca, sowel as in die nabygeleë Campora San Giovanni, is die toerisme- en hotelbedryf aan die skilderagtige kuslyn. Een van die gewilde attraksies is die Coreca-riflyn, wat sedert die 1960's gefotografeer en deur amateurradio-entoesiaste gebruik word. Daar is ook 'n paar klein fabrieke waar kos, meubels en masjinerie vervaardig word.

## Dorpe 
Vanaf 2017 word die grondgebied van Coreca verdeel in die volgende dorpe:

## Monumente en plekke van belang 
### Kerk van Ons Dame van die Engele 
Op 1 Oktober 1964 het bouwerk begin aan die Coreca-kerk, wat gewy is aan Ons Dame van die Engele. Bouwerk is in 1965 voltooi. Die styl is modern maar eenvoudig en die kerk kan 65 mense huisves. Elke jaar tydens die beksermheiligefees (22 Augustus) is daar 'n optog deur die strate van die dorpsentrum.

### Madonna degli Angeli-plein 
Bouwerk aan die plein het op 5 Mei 2005 begin ná 'n munisipale besluit van 2 April 2003. Die klein maar prentjiemooi plein huisves die dorp se somergeleenthede en heet sedert 2015 Madonna degli Angeli ("Ons Dame van die Engele") na aanleiding van die nabygeleë kerk en die teenwoordigheid van 'n klein nis met 'n beeld van Ons Dame. Die plein word sedert 2013 deur 'n plaaslike toeristevereniging beheer en in stand gehou.

### Coreca-grotte 
'n Baie belangrike terrein in die omgewing is die Coreca-grotte, wat eens die ystermyne van antieke Temesa was en daarna, tydens die Tweede Wêreldoorlog, 'n toevlug vir plaaslike inwoners en pakhuise vir Anglo-Amerikaanse soldate. Later is dit vir Kers- en Paasgeleenthede gebruik, tot die vroeë 2000's.

### Toring van Coreca of "Turriella" 
Die toring, waarvan die eerste verdieping gedeeltelik ingeval het, is van historiese belang aangesien dit 'n smeltkroes van style is wat oor die eeue heen gevolg is. Dit is aanvanklik as 'n uitsigpunt deur Arabiere gebruik en daarna deur Normandiërs, Nazi-troepe en Anglo-Amerikaanse troepe in die Tweede Wêreldoorlog. Dit is noord van Coreca geleë, aan die hange van die Tuvulo-heuwel. 

## Fotogalery 

Lêer:Coreca - Chiesa della Madonna degli Angeli novembre 2017.jpg|Die Kerk van Ons Dame van die Engele 
Lêer:Coreca - Piazza vista serale.JPG|Die Coreca-plein in die aand
Lêer:Coreca Veduta Notturna dalla Piazza.jpg|Die Coreca-plein in die nag
Lêer:Turriella di Coreca vista dalla Piazza anno 2017.jpg|Die "Turriella"-toring
Lêer:Baia di Coreca 2.jpg|Coreca-baai
Lêer:Coreca - spiaggia Scogliera.jpg|Coreca-strand soos gesien vanaf La Scogliera
Suidelike melkbosskoenlapper

__NOTOC__

Die **suidelike melkbosskoenlapper** (*Danaus chrysippus*) is 'n bekende skoenlapper wat wydverspreid oor Suider-Afrika voorkom. In Engels is dit bekend as die *African monarch* of *Plain tiger*.
Die skoenlapper se vlerke is oranje-bruin met 'n swart apeks op die voorvlerk wat verskeie wit kolle omsluit. Die agtervlerk het by sommige indiwidue 'n dowwe wit kol. Die mannetjie en wyfie lyk feitlik eenders, maar die wyfie het net drie swart vlekke op die agtervlerk, terwyl die mannetjie vier het. Die vierde is 'n reukkol wat uit 'n tros geurskubbe bestaan. 

Hulle is onsmaaklik vir roofdiere en dien as 'n "model" wat deur die wyfies van die eetbare spesie *Hypolimnas misippus* nageboots word.

Die eiers word een-een gelê en is langskeeps geriffel. Die larwes is glad en het geel en swart lyfringe. Hulle het dikwels vlesige uitsteeksels wat uit die kop en rug groei. Die papie hang altyd aan sy stert en het dikwels goue kolle.

Die suidelike melkbosskoenlapper vlieg stadig en ontspanne en kan dus relatief maklik gevang word. Hulle is ook maklik om te teel. Larwes en eiers word een-een op gasheerplante gevind of eiers kan van 'n eierdraende wyfie verkry word.

## Fotogalery 

Danaus chrysippus par Nemos.jpg|Illustrasie van mannetjie
Plain Tiger (Danaus chrysippus) mating in Hyderabad, AP W IMG 9493.jpg|Parende suidelike melkbosskoenlappers
Image:Plain tiger egg.JPG|Eier op takkie
Image:Plain tiger moat.JPG|Vroeë instar
Image:The caterpillar of Plain Tiger Danaus chrysippus WLB DSC 0233.jpg|Voedende ruspe
Image:The caterpillars of Plain Tiger Danaus chrysippus WLB WP 20160826 11 52 47 Pro.jpg|In aanhouding
Image:The caterpillar of Plain Tiger Danaus chrysippus WLB WP 20160826 11 52 14 Pro.jpg|In aanhouding
Image:The early stage of Pupa of Plain Tiger Danaus chrysippus WLB WP 20160827 12 24 48 Pro.jpg|Ruspe begin pupeer
Image:Plain tiger pupa.jpg|Papie

## Sien ook 
* Alfabetiese lys van Suid-Afrikaanse vlinders

## Bron 
* Migdoll, Ivor. *Veldgids tot die skoenlappers van Suider-Afrika*. Kaapstad: C. Struik, 1987.

## Eksterne skakels 
* 

## Verwysings
Grootblaarrotsvy

Die **grootblaarrotsvy** (*Ficus abutilifolia*) is 'n klein tot middelgroot boom wat meestal voorkom in bosveld in die oostelike dele van Suider-Afrika. Die spesie is inheems in Gauteng, KwaZulu-Natal, Limpopo, Mpumalanga en Noordwes. In die res van Afrika is die boom inheems in Benin, Botswana, Burkina Faso, Demokratiese Republiek die Kongo, Djiboeti, Ethiopië, Eswatini, Ghana, Guinee, Ivoorkus, Kameroen, Kenia, Malawi, Mali, Mauritanië, Mosambiek, Nigerië, Senegal, Sentraal-Afrikaanse Republiek, Sierra Leone, Soedan, Somalië, Tanzanië, Togo, Tsjad, Uganda, Zambië en Zimbabwe.

Die boom se FSA-nommer is 63.

## Galery 

Ficus abutilifolia, vye, b, Pretoria.jpg|Vyrangskikking van 'n grootblaarrotsvy in Wapadrand, Pretoria
Purple-crested Turaco (Tauraco porphyreolophus) 4.jpg|Bloukuifloerie met die vrug van 'n grootblaarrotsvy, in die private Kwa Madwala-wildpark, Mpumalanga
Ficus abutilifolia, blaar, Nelspruit NBT.jpg|Blaar
Ficus abutilifolia, vye, a, Pretoria.jpg|Vrugte
Ficus abutilifolia00.jpg
Mafefe Valley1.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Trosvy

Die **trosvy** (*Ficus sycomorus*) is 'n groot vyeboomspesie wat voorkom van die Tugela-vallei in KwaZulu-Natal, noordwaarts tot aan die rand van die Sahara, en in die suidelike Arabiese Skiereiland.  Die boom is inheems in Algerië, Angola, Benin, Botswana, Burkina Faso, Burundi, Comore-eilande, Demokratiese Republiek die Kongo, Djiboeti, Egipte, Eritrea, Eswatini, Ethiopië, Gambië, Ghana, Guinee, Guinee-Bissau, Ivoorkus, Jemen, Kaap Verde, Kenia, Libanon, Madagaskar, Malawi, Mali, Mauritanië, Mosambiek, Namibië, Niger, Nigerië, Oman, Palestina, Republiek die Kongo, Rwanda, Saoedi-Arabië, Senegal, Sentraal-Afrikaanse Republiek, Sirië, Somalië, Soedan, Tanzanië, Togo, Tsjad, Uganda, Zambië en Zimbabwe.

Hulle groei natuurlik langs riviere in die laeveld, maar word ook sedert antieke tye in die Midde-Ooste verbou.

Die Ilembe-boom is 'n baie groot trosvy, geleë op die oewer van die Mandlenispruit naby Kranskop, KwaZulu-Natal. Dit is in 2013 as 'n kampioenboom verklaar en word bewaar in terme van die Nasionale Wet op Bosse (84/1998). Die boom se FSA-nommer is 66.

duimnael|links|'n Trosvy in Ethiopië
duimnael|links|Vrugte

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Tony Smit

**Tony Smit** (née Robertson) was 'n Suid-Afrikaanse Springbok-atleet. Sy begin haar atletiekloopbaan in 1934 met 'n OP hoogspringrekord. Daarna verbeter sy verskeie spiesgooi-rekords. Sy was die enigste vrou in die Suid-Afrikaanse span wat aan die Rykspele van 1938 in Sydney deelgeneem het. In 1987 begin sy om aan veterane-atletiek deel te neem. In 1990 en 1995 kry sy Springbok-kleure. Daarna verbeter sy die wêreldrekord in spiesgooi 'n verdere twee keer. Sy het in 1996 uit atletiek uitgetree.

## Biografie 
A. H. (Tony) Robertson is op 19 Desember 1916 in die George-distrik gebore. Sy begin haar skoolloopbaan in 'n plaasskool en gaan later na die meisieskool op George. Haar ouers, mnr. en mev. Jimmy Robertson, verhuis gedurende 1930 na Middelburg en vestig hulle op Ravensbourne. Tony voltooi haar skoolopleiding hier op Middelburg.

Tony tree in 1943 in die huwelik met mnr. Piet Smit van Barrydale. Piet Smit was 'n boer, winkelier en ook die burgemeester van Barrydale. Hy is in 1976 oorlede.

Haar loopbaan as atleet begin op Rosmead. Die skoolhoof daar was mnr. J.J. Bruwer. Hy was 'n eertydse WP-atleet, toe onderwyser op Colesberg en sedert Julie 1932 skoolhoof op Rosmead. Hier stig hy die Rosmead-atletiekklub en 'n atletiekbaan word in 1933 aangelê. Tony en ander atlete van die omgewing sluit by die klub aan. Vanaf 1934 tot 1937 word die Oostelike Provinsie se jaarlikse atletiekkampioenskappe op Uniedag (31 Mei) op Rosmead aangebied. Hier lei Tony se sportprestasies haar tot groot hoogtes:

* 1934: Tydens die OP-kampioenskappe op Rosmead wen sy die 80-meter hekkies en die spiesgooi vir dames.

* 1936: Tony stel 'n nuwe Britse Ryksrekord op deur die spies oor die 130 vt. te slinger. Die ou rekord was 123 vt. en 1 duim. Sy wen ook die hoogspring, die 100-treë, die 80-meter hekkies en die diskus (voorgee).

In hierdie jaar word sy 'n Springbok. Sy verteenwoordig Suid-Afrika by die Britse Rykspele in Sydney, Australië, en is saam met Wally Hayward die enigste twee verteenwoordigers vir die OP. Sy en Wally ontmoet mekaar op Rosmead onderweg na Australië waar sy tweede gekom het in spiesgooi en Wally die ses myl wedloop wen. Haar S.A.-rekord vir spiesgooi is eers 16 jaar later deur 'n onderwyseres van Pretoria, mej. Swanepoel, verbeter.

Op 73-jarige ouderdom het sy steeds aan atletiek deelgeneem. Sy was lid van die S W D Meesters Atletiekvereniging (70 - 74 jaar groep). In 1988 stel sy die SA-rekord in spiesgooi en gewigstoot op. Sy wen ook die diskusgooi. Sedert 1987 het sy 18 medaljes in die Meesters-Atletiek verower.

## Verwysings
Bosvy

Die **bosvy** (*Ficus craterostoma*) is 'n boom en deel van die wurgvye. Die boom ontkiem op 'n gasheerboom hoog bokant die grond en stuur dan fyn wortels af grond toe. Die wortels word algaande sterker en verwurg uiteindelik die gasheerboom. Die boom kom voor in warmer woude en bosveld en is besonder opvallend. Die boom se FSA-nommer is 52.

## Verspreiding 
In Suid-Afrika is die spesie inheems in KwaZulu-Natal, Limpopo, Mpumalanga en die Oos-Kaap. In die res van Afrika is die spesie inheems aan Angola, Burkina Faso, Demokratiese Republiek die Kongo, Eswatini, Gaboen, Ghana, Guinee, Ivoorkus, Kameroen, Kenia, Liberië, Mosambiek, Nigerië, Republiek die Kongo, Senegal, Sierra Leone, Tanzanië, Togo, Uganda, Zambië en Zimbabwe.

## Galery 

Ficus craterostoma, Krantzkloof Natuurreservaat.jpg|Vrugte van 'n bosvy in die Krantzkloof Natuurreservaat
Ficus craterostoma, habitus, Tuks.jpg
Ficus craterostoma, vye naby twygpunt, a, Manie van der Schijff BT.jpg
Ficus craterostoma, vye op twygpunt, a, Manie van der Schijff BT.jpg
Ficus craterostoma, loof, Tuks.jpg
Carlisis wahlbergi, op Ficus craterostoma, Pretoria.jpg|*Carlisis wahlbergi* op die blaar

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Harige rotsvy

Die **harige rotsvy** of **bergvy** (*Ficus glumosa*) is 'n klein tot middelgroot boom wat inheems is in KwaZulu-Natal, Limpopo, Mpumalanga en die Oos-Kaap. Dit groei meestal in die bosveld in die oostelike dele van Suider-Afrika. Buite Suid-Afrika is die spesie inheems in Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Eritrea, Ethiopië, Eswatini, Gaboen, Gambië, Ghana, Guinee, Guinee-Bissau, Ivoorkus, Jemen, Kameroen, Kenia, Malawi, Mali, Mosambiek, Namibië, Nigerië, Rwanda, Saoedi-Arabië, Senegal, Sentraal-Afrikaanse Republiek, Sierra Leone, Soedan, Somalië, Tanzanië, Togo, Tsjad, Uganda, Zambië en Zimbabwe.

Die boom se FSA-nommer is 64.

## Galery 

Ficus glumosa, loof en vrugte, b, Tuks.jpg|Loof en vrugte
Ficus glumosa, loof en vrugte, a, Tuks.jpg|Blare is in 'n spiraal gerangskik
Ficus glumosa fruit.jpg
Meññeefi garabug sànqaay.jpg
Ficus glumosa, loof en vrugte, c, Tuks.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Keurboslaan-reeks

Die **Keurboslaan-reeks** is kosskoolverhale wat eintlik vir seuns geskryf is, maar ewe veel deur meisies geniet word. Dit is deur Stella Blakemore geskryf, onder die skuilnaam Theunis Krogh. Die verhale draai om Keurboslaan Seunsskool, 'n eksklusiewe privaatskool aan die grens van Swaziland (nou eSwatini) waarvan dr. Roelof Serfontein, 'n geniale skrywer-miljardêr, die hoof is.
Die boeke bevat talle humoristiese situasies en kattekwaad wat deur die seuns aangevang word, op 'n egte, pittige Stella Blakemore-manier beskryf.

## Boeke 
Die Keurboslaan-reeks bestaan uit 23 boeke. In 1973 is die boeke herdruk in die Nuwe Keurboslaan-reeks, maar om praktiese redes was dit onmoontlik om al die titels te herdruk, en is sommige van hulle saamgevoeg en verkort om die nuwe reeks te vorm.

### Jong doktor Serfontein 
Die eerste boek in die ou Keurboslaan-reeks. In die nuwe reeks het die eerste boek ook hierdie titel, maar dit is 'n samevoeging van die eerste en die tweede boeke in die ou reeks.
Tshipise

**Tshipise** kan na een van die volgende verwys:

* Tshipise (dorpie) in die voormalige Venda tuisland (nou deel van Limpopoprovinsie) in Suid-Afrika.
* Tshipise vakansieoord, tans deur *Forever Resorts* bestuur.

*Nota:* Die bogenoemde twee is nie op dieselfde plek geleë nie. Sien elkeen se artikel vir korrekte koördinate op 'n kaart.
Septemberbossie

Die **Septemberbossie** (*Polygala myrtifolia*, ook **Augus(tus)bos(sie)**, **blouertjie**, **heuningblombos**, **langelier**, **lankgelede**) is 'n klein boom of struik wat groei in 'n verskeidenheid habitatte: woudrande, op dagsome en in sanderige kusstreke. Die spesie is inheems aan Suid-Afrika en kom vanaf Kaapstad tot in die suide van KwaZulu-Natal voor asook Lesotho.

Die spesie het twee subspesies: 
* *Polygala myrtifolia var. myrtifolia*
* *Polygala myrtifolia var. pinifolia* (Lam.) Paiva

Die boom se FSA-nommer is 302.1

## Tuinbou 
Die Septemberbossie groei vinnig, is immergroen en bereik 'n hoogte van ongeveer 3 meter. Alhoewel dit in gedeeltelike skadu sal groei, verkies dit vol son. Hierdie struik aard goed langs die kus en kan die winde daar trotseer. Dit dien ook as 'n goeie windskerm vir die res van die tuin.

Te danke aan die Septemberbossie se netjiese groeiwyse, is dit nie nodig om dit te snoei  nie.  Takke wat in die pad is kan wel afgesny word sonder om skade aan te rig.

Die blomme is rooipers en verskyn in oorvloed in die lente, veral in September, vandaar die Afrikaanse volksnaam "Septemberbossie". Die blomme is gewild onder hommelbye en skoenlappers.

### Voortplanting 
Onder gunstige toestande sal volgroeide struike dikwels hulself saai. Hierdie saailinge kan dan in potte oorgeplant word totdat hulle groter is.

Saad wat in die ou blomme vorm kan ook versamel word om later gesaai te word. In die Wes-Kaap moet die saad in die winter gesaai word, sodat die saailinge kans het om gevestig te word voordat die warm somerweer begin.

## Galery 

Polygala myrtifolia (Septemberbossie).jpg
Blüte von Polygala myrtifolia.jpg
Polygala myrtifolia (26211332023).jpg
Polygala myrtifolia EnfoqueFlor 2010-7-12 TorreLaMata.jpg
Polígala de hoja de mirto (Polygala myrtifolia), Setúbal, Portugal, 2012-05-08, DD 02.JPG
Myrtle-Leaf Milkwort (Polygala myrtifolia) in Athens on May 19, 2023.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* *Begin inheems* Anneke Kearney 2008 
* *Die Suid-Afrikaanse Watter blom is dit?* Kristo Pienaar 2000 
* Plants of the World Online
* REDLIST Sanbi
Groendoring

Die **Groendoring** (*Balanites maughamii*) is 'n beskermde boom in Suid-Afrika en die grootste in sy genus. Die spesie in inheems in Caprivistrook in Namibië, Eswatini, Kenia, Malawi, Mosambiek, Tanzanië, Zambië en Zimbabwe. In Suid-Afrika is die boom inheems in KwaZulu-Natal, Limpopo en Mpumalanga.

Die boom groei in bosveld- en droë woudareas in warm, laagliggende gebiede noord van Durban tot in Beira, in die binneland in Limpopo en die suide van Zimbabwe asook die Zambeziriviervallei. Die boom staan in Zoeloe bekend as *Ugobandlovu* en in Engels, *Torchwood*.

Groendoring, 'n gemeenskap net buite Asab in die suide van Namibië is na die boom vernoem.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 

## Verwysings
Kuswurgvy

Die **kuswurgvy** (*Ficus natalensis*) is 'n boom en deel van die wurgvye. In Suid-Afrika kom die spesie in KwaZulu-Natal en Limpopo voor. In die res van Afrika is die boom inheems in Angola, Benin, Burkina Faso, Burundi, Demokratiese Republiek die Kongo, Eswatini, Gaboen, Ghana, Guinee, Guinee-Bissau, Golf van Guinee-eilande, Ivoorkus, Kameroen, Kenia, Liberië, Malawi, Mali, Mosambiek, Namibië, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Uganda, Zambië en Zimbabwe.

Die boom ontkiem op 'n gasheerboom hoog bokant die grond en stuur dan fyn wortels af grond toe. Die wortels word algaande sterker en verwurg uiteindelik die gasheerboom. Hierdie boom lyk byna net soos die Bosvy maar die vrugte is baie groter. Die boom se FSA-nommer is 57.

Die spesie het drie subspesies:
* *Ficus natalensis subsp. graniticola* J.E.Burrows
* *Ficus natalensis subsp. leprieurii* (Miq.) C.C.Berg
* *Ficus natalensis subsp. natalensis*

## Fotogalery 

Ficus natalensis, lugwortels, Manie van der Schijff BT, a.jpg|Lugwortels
Ficus natalensis spec.JPG|Vrugte
Ficus natalensis.jpg|Loof en vrugte
Ficus lutea Ficus natalensis.JPG
Ficus natalensis 110676062.jpg
Ficus natalensis 110905775.jpg

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013 

## Eksterne skakels 
* 
*
The Replacements

**The Replacements** was 'n Amerikaanse musiekgroep wat in Minneapolis, Minnesota deur Paul Westerberg (stem, kitaar), Bob Stinson (kitaar), Tommy Stinson (baskitaar), en Chris Mars (tromme) gestig is. Slim Dunlap het Bob Stinson in 1987 vervang.

## Diskografie 
* *Sorry Ma, Forgot to Take Out the Trash* (1981)
* *Stink* (EP) (1982)
* *Hootenanny* (1983)
* *Let It Be* (1984)
* *Tim* (1985)
* *Pleased to Meet Me* (1987)
* ''Don't Tell a Soul* (1989)
* *All Shook Down'' (1990)
Kleingroendoring

Die **kleingroendoring** (*Balanites pedicellaris*) is 'n skaars boom wat in droë bosveld en op die brakkerige vloedvlakte van die Sabierivier en die Limpopovallei noordoos van Punda Maria groei. Die boom se blare is liggroen en fluweelagtig en die dorings is groot en ongevurk.

Die boom is ook inheems aan Botswana, Eswatini, Ethiopië, Jemen, Kenia, Malawi, Mosambiek, Somalië, Tanzanië, Uganda en Zimbabwe.

Die boom se FSA-nommer is 252.

## Subspesies 
Daar is twee subspesies:
* *Balanites pedicellaris subsp. pedicellaris*
* *Balanites pedicellaris subsp. somalensis* (Mildbr. & Schltr.) Sands

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Tshipise (dorpie)

**Tshipise** is 'n dorpie in Vhembe-distriksmunisipaliteit in die Limpopoprovinsie van Suid-Afrika. Die dorpie is geleë noord van die Soutpansberg en net suid van die R525-streekspad na die Pafuri-hek, die mees-noordelike ingang na die Krugerwildtuin en die Pafuri-grenspos, 21 km verder oos.

Die vakansieoord, 'n ent hiervandaan (sowat 66&nbsp;km suidoos van Musina en 84&nbsp;km noordoos van Louis Trichardt), is sedert 1936 ontwikkel. Die naam is voorheen as **Chipise** gespel, wat blykbaar afgelei is van chia fisu, wat ‘brand’ of ‘warm wees’ beteken, verwysend na die minerale bronne van 65&nbsp;°C.

## Sien ook 
* Lys van dorpe in Suid-Afrika
* Nwanedi Provinsiale Park

## Verwysings